BELGRADE AIRPORT d.o.o. Beograd

**УПУЋУЈЕ ПОЗИВ ЗА ПРЕГОВАРАЧКИ ПОСТУПАК**

РАДИ ДАВАЊА У ЗАКУП ПРОСТОР У ЗГРАДИ РOБНО ЦАРИНСКОГ МАГАЦИНА НА АЕРОДРОМУ НИКОЛА ТЕСЛА БЕОГРАД

Опис простора који се даје у закуп:

|  |  |  |  |  |
| --- | --- | --- | --- | --- |
| **РЕДНИ БРОЈ** | **ПРОСТОР** | **ПОВРШИНА** | **ЛОКАЦИЈА** | **Почетна месечна цена закупа са заједничким трошковима без ПДВ** |
| **1.** | Канцеларија бр.2 | 13,00 m | зграда Робно царинског магацина, приземље | 240,00 eвра |
| **2.** | Канцеларија бр.3 | 13,00 m | зграда Робно царинског магацина, приземље | 240,00 eвра |

Период закупа Простора - 3 (три) године.

Простор се даје искључиво за обављање шпедитерских услуга и у друге сврхе се не може користити.

Простор се даје у закуп у виђеном и затеченом стању без права на накнадну рекламацију.

Простор који се даје у закуп не може се издати у подзакуп.

Понуђач може доставити понуде за оба, напред наведена Простора, уз напомену да један понуђач може у закуп добити и закључити уговор о закупу за максимално један (1) Простор-канцеларију.

**Критеријум за избор најповољнијег понуђача је највиша понуђана цена месечне закупнине без ПДВ.**

Заинтересовани понуђачи могу обићи простор, уз претходну најаву на e-mail особе за контакт [stance.veljkovic@beg.aero](mailto:stance.veljkovic@beg.aero). и [jelena.petrovic@beg.aero](mailto:jelena.petrovic@beg.aero).

Закупац је у обавези да предметни простор oпреми и приведе намени о свом трошку, а на основу претходно одобреног идејног решења од стране Закуподавца.

За напред наведено адаптирање и опремање Простора Закупац нема право на накнаду штете, односно нема право на умањење закупнине по основу уложених средстава.

Закупац ће бити у обавези да плаћа закупнину од дана закључења уговора о закупу, без обзира да ли је простор привео намени.

Закупац је у обавези да обезбеди да приликом извођења радова у циљу привођења простора намени испуни све услове Закуподавца по питању безбедности и здравља на раду, заштите животне средине и заштите од пожара пре почетка радова као и за време трајања самих радова. Такође, Закупaц је у обавези да, по потписивању Уговора о закупу простора потпише и поштује Споразум о примени мера безбедности и здравља на раду, заштите животне средине и заштите од пожара према моделу Закуподавца (у даљем тексту Споразум).

Закупац је у обавези да током трајања уговора, у потпуности примењује мере безбедности и здравља на раду, заштите животне средине и заштите од пожара, мера санитарне заштите.

Непоштовање одредаба Споразума представљаће разлог за раскид уговора, наплату уговорне казне предвиђене Споразумом и основ за потраживање накнаде причињене штете.

Изабрани Закупац ће понуђену закупнину из достављане писане понуде, заједно са припадајућим порезом плаћати на месечном нивоу, у року од 10 дана од дана издавања фактуре у динарској противвредности по средњем курсу НБС на дан настанка пореске обавезе.

Понуда мора да садржи следећа документа:

1. Податке о подносиоцу понуде: фирму, седиште, ПИБ, матични број; е-маил адреса за комуникацију;
2. Копију извода из Агенције за привредне регистре Републике Србије;
3. Понуда (у слободној форми) са јасно назначеном висином понуђене месечне цене у еврима без ПДВ, оверену печатом и потписану од стране овлашћеног лица понуђача;
4. Доказ да је уплатио депозит у висини од 50.000,00 динара.

Депозит се уплаћује на текући рачун предузећа 170-0030036782000-94 *Unicredit banka*, са назнаком „депозит по огласу за закуп простора". Депозит се уплаћује за учешће у поступку. Уплаћени депозит за најповољнијег понуђача остаје у сврху обезбеђења плаћања закупнине и измирење свих осталих обавеза Закупца по уговору. Закупац је дужан да одмах, а најкасније у року од 7 дана од дана закључења уговора о закупу доплати износ депозита до нивоа три понуђене закупнине, као и да за време трајања уговора одржава депозит на нивоу три месечне цене закупа простора са ПДВ-ом. Изабрани понуђач који одустане од достављене понуде, одбије закључење уговора о закупу у року од 7 дана од дана доставе уговора на потпис, губи право на повраћај депозита. Осталим понуђачима, уплаћени депозит ће се вратити у року од 7 радних дана од дана доношења одлуке о закупу предметног простора. У понуди обавезно навести број рачуна на који ће се извршити повраћај депозита.

1. Изјаву да прихвата услове из огласа

Документа доставити у оригиналу или овереној копији.

Критеријум за избор најповољнијег понуђача је највиши понуђени износ месечне закупнине.

У поступку за доделу уговора могу учествовати присутни законски заступници понуђача или друга овлашћена лица уз доставу пуномоћја у коме мора бити наведено лице, овлашћено да у име и за рачун понуђача предузима све радње у поступку.

Пуномоћје мора обавезно да има свој број, датум и потпис даваоца пуномоћја.

Преговарање ће се вршити у 3 круга (прва основна почетна понуда и 2 круга преговарања). Елемент понуде о коме ће се преговарати је висина износа закупнине.

У поступку преговарања не могу се понудити неповољнији услови од оних који су понуђени почетном понудом односно понудом у претходном кругу.

Резултат преговарања ће се евидентирати у Записнику о преговарању, који ће потписати чланови Комисије и овлашћени представници понуђача.

Први круг преговарања

Након окончаног поступка отварања почетних понуда, Комисија може одредити паузу како би извршила проверу да ли поднете понуде испуњавају све захтеве из Позива, рангирала понуђаче који су поднели понуде и сачини почетну ранг листу понуђача применом критеријума прописаног у Позиву, коју ће уручити овлашћеним представницима понуђача.

Други круг преговарања

Након достављања почетне ранг листе, Комисија може одредити паузу од најмање 10 минута. За време паузе, представници понуђача имају слободу да изврше неопходне консултације за даље преговарање са својим централама.

По истеку остављеног рока приступиће се другом кругу преговарања, на начин што ће председник Комисије позвати присутне представнике понуђача да поднесу нове повољније понуде.

Понуде се предају у затвореној коверти председнику Комисије.

Након подношења понуда, председник Комисије отвара понуде и чита понуђену цену и остале елементе понуде о којима се преговара.

Понуђена цена не може бити нижа а остали елементи понуде не могу бити неповољнији за Друштво у односу на понуђено у првом кругу преговарања односно у односу на почетну понуду.

Комисија ће сачинити нову ранг листу понуђача.

Трећи круг преговарања

Након нове ранг листе, Комисија може одредити нову паузу од 10 минута како би представници понуђача могли да изврше неопходне консултације за даље преговарање са својим централама.

По истеку остављеног рока приступиће се трећем кругу преговарања, тако што ће се понуде предати у затвореној коверти председнику Комисије.

Након подношења понуда, председник Комисије отвара понуде и чита понуђену цену.

Понуђена цена не може бити нижа у односу на понуђено у другом кругу преговарања односно у односу на почетну понуду, и представља коначну понуду.

Уколико присутан представник понуђача не достави увећану понуду у свим или појединим круговима преговарања, коначном понудом ће се сматрати његова понуда дата у претходном кругу.

У случају да понуђач који је доставио почетну понуду, није присутан на преговарању, његова почетна понуда сматраће се коначном понудом датом у Преговарачком поступку.

Комисија ће извршити рангирање понуђача и сачинити ранг листу, коју ће уручити овлашћеним представницима понуђача.

Разлози због којих **BELGRADE AIRPORT**  **d.o.o. Beograd** може отказати уговор су:

1. Ако Закупац и после опомене од стране Закуподавца користи простор противно Уговору, даје у подзакуп или врши преправке на простору без писане сагласности Закуподавца;
2. Ако Закупац не плати доспелу закупнину и остале обавезе ни у року од петнаест (15) дана пошто га је Закуподавац позвао на плаћање;
3. Отварање стечајног поступка над Закупцем или Закуподавцем;
4. Ако Закупац не одржава депозит у висини на нивоу три (3) бруто месечне цене закупа простора;
5. У случају извођења инвестиционих радова, односно реконструкције простора у коме се налази простор који је предмет закупа, Закуподавац може Закупцу понудити алтернативни простор, донети одлуку о мировању права и обавеза, или отказати уговор о закупу.

Начин, место и време за достављање понуда:

Понуду је потребно доставити у писаном облику, у затвореној коверти непосредно или путем поште (препорученом пошиљком) на адресу:

**BELGRADE AIRPORT d.o.o. Beograd   
11180 Београд-Сурчин, Аеродром Београд бр.47  
ПИСАРНИЦА**

**КОМИСИЈИ ЗА ЗАКУП ПРОСТОРА**

На предњој страни коверте обавезно написати текст: "ПОНУДА ЗА ЗАКУП ПРОСТОРА У ЗГРАДИ РOБНО ЦАРИНСКОГ МАГАЦИНА - НЕ ОТВАРАЈ", а на полеђини коверте читко уписати назив и адресу понуђача. Понуду доставити у затвореној коверти до 15.03.2023.године до 10:00 часова.

Понуђачи су у обавези да најкасније дан пре датума отварања понуда, који је наведен у Позиву доставе назив понуђача и податке лица која ће подносити понуде, односно присуствовати отварању истих. Податке је потребно доставити на следећу е-маил адресу: [stance.veljkovic@beg.aero](mailto:stance.veljkovic@beg.aero), jelena.petrovic@beg.aero

Наведене податке неопходно је доставити како би BELGRADE AIRPORT d.o.o. Beograd благовремено обавестило Security službu, ради уласка у безбедносно рестриктивну зону аеродрома, Црвена зграда АS.

Неблаговремене понуде, односно понуде које нису пристигле у Писарницу BELGRADE AIRPORT d.o.o. до назначеног рока, без обзира на начин доставе, биће враћене понуђачу неотворене уз назнаку да су неблаговремене.

Место, време и начин отварања понуда:

Јавно отварање понуда биће спроведен дана 15.03.2023. године у малој сали Салона Београд, везни део Терминала аеродрома Никола Тесла Београд.

Право учешћа на отварању понуда и преговарању имају само овлашћени представници понуђача, што ће доказати предајом потписаног и овереног пуномоћја, искључиво у оригиналу. Факсови или фотокопије се неће уважити.

Сва питања везана за овај позив можете упутити на контакт особу: [stance.veljkovic@beg.aero](mailto:stance.veljkovic@beg.aero) и jelena.petrovic@beg.aero

Записник о отварању понуда биће уручени присутним представницима понуђача одмах након завршетка поступка, а осталим понуђачима доставиће се на електронску адресу наведену у понуди.

BELGRADEAIRPORT d.o.o. Beograd задржава право да одбије понуду било ког понуђача без навођења разлога.

ПРИЛОГ 1:

|  |
| --- |
| **SPORAZUM**  **O BEZBEDNOSTI I ZDRAVLJU NA RADU, ZAŠTITI ŽIVOTNE SREDINE I ZAŠTITI OD POŽARA** |
| zaključen između:  **BELGRADE AIRPORT d.o.o. Beograd**, sa sedištem u ul. 11180 Beograd 47, Beograd – Surčin, matični broj: 21364568, PIB: 110572920, koje zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljem tekstu: **Domaćin lokacije**)  i  \_\_\_\_\_\_\_\_\_\_\_\_\_\_\_\_\_\_\_\_\_\_, sa sedištem u \_\_\_\_\_\_\_\_\_\_\_\_\_\_\_\_\_, matični broj: \_\_\_\_\_\_\_\_\_\_, PIB: \_\_\_\_\_\_\_\_\_\_, koje zastupa direktor \_\_\_\_\_\_\_\_\_\_\_\_\_\_ (u daljem tekstu: **Sporazumna strana**) |
| *U daljem tekstu Sporazum o bezbednosti i zdravlju na radu, zaštiti životne sredine i zaštiti od požara označen je kao „****Sporazum“***  *Domaćin lokacije i Sporazumna strana se takođe mogu označiti pojedinačno kao “****Ugovorna strana****” i zajednički kao “****Ugovorne strane****”*  *U daljem tekstu, Klauzule o bezbednosti i zdravlju na radu, zaštiti životne sredine i zaštiti od požara se označavaju kao „****Klauzule BZR, ZŽS i ZOP****“, odnosno „****Klauzule QHSE****“.* |
| **Ugovorne strane saglasno konstatuju sledeće:**  Ovaj Sporazum se odnosi na prostore koje u obavljanju poslova koriste i dele Domaćin lokacije i Sporazumna strana.  Domaćin lokacije i Sporazumna strana su zaključili Ugovor/Okvirni Sporazum o poslovnoj saradnji/uslugama/zakupu poslovnog prostora „\_\_\_\_\_\_\_\_\_\_\_\_\_\_\_\_\_“ broj \_\_\_\_\_\_\_\_\_ (u daljem tekstu „Ugovor“).  Poslovni procesi Sporazumne strane prilikom izvođenja poslovnih aktivnosti, koje se izvode na lokaciji Domaćina, moraju biti usmereni tako da se osigura bezbednost i zdravlje ljudi, sigurnost imovine, kao i da se zaštiti životna sredina.  Od Ugovornih strana se očekuje da u obavljanju delatnosti primenjuju sva pravila i procedure koje će doprineti svođenju rizika od povrede ljudi i gubitaka ili oštećenja imovine i ugrožavanja životne sredine na zanemarljiv nivo.  Značenje termina i skraćenica koji se koriste u ovom Sporazumu:   * BZR – Bezbednost i zdravlje na radu (zakoni, podzakonska akta i interne procedure); * Lice za bezbednost i zdravlje na radu - lice koje obavlja poslove bezbednosti i zdravlja na radu, ima položen stručni ispit o praktičnoj osposobljenosti i koje poslodavac pismenim aktom odredi za obavljanje tih poslova; * QHSE: Opšte prihvaćena skraćenica od engleskih reči „Quality, Health, Safety, Enviroment“, u našem jeziku kvalitet, bezbednost i zdravlje na radu, životna sredina; * Lice za koordinaciju, prema odredbama Zakona o bezbednosti i zdravlju na radu, jeste lice koje koordinira sprovođenje zajedničkih mera ovog Sporazuma; * Radni prostor – deo radnog prostora Domaćina lokacije koji po osnovu Ugovora ili drugog pravnog akta koristi Sporazumna strana za obavljanje radova, pružanje usluga ili pristup svom fizički izdvojenom radnom prostoru; * Obaveze koje su predmet Sporazuma – one obaveze koje su u ovom Sporazumu Ugovorne strane svojim potpisom prihvatile; * Naručilac radova – Sporazumna strana koja za radove angažuje treća lica (koja nisu potpisnici ovog Sporazuma); * Izvršilac radova/Izvođač/Podizvođač – treća lica koja su od Sporazumne strane angažovana za izvođenje radova; * Domaćin lokacije – pravno lice u čijem radnom prostoru Sporazumna strana obavlja poslove iz svog delokruga rada po osnovu ugovora ili drugog pravnog akta kojim su regulisane međusobne obaveze; * Izvor energije – priključno mesto na instalacijama ili uređajima u radnom prostoru Domaćina lokacije, a koje uz izričitu pisanu saglasnost ili prema odredbama Ugovorakoristi Sporazumna strana (odnosi se na instalacije toplovoda, elektroinstalacije, gasne instalacije, pneumatske i hidroinstalacije- fiksne ili agregatske); * Orijentaciona obuka – obuka za bezbedan rad sopstvenih zaposlenih i trećih lica (svih onih koji nisu potpisnici ovog Sporazuma) u radnom prostoru Domaćina lokacije, a koju vrši Sporazumna strana; * Bezbedan rad – rad uz prethodno ispunjenje svih mera predviđenih važećim propisima i standardima, a na način definisan ovim Sporazumom.   Ugovorne strane su se sporazumele o sledećem: |
| **1.1. PREDMET** |
| 1.1.1. Predmet ovog Sporazuma je definisanje dužnosti, prava, obaveza i odgovornosti Ugovornih strana, koje dele isti radni prostor, kao i njihovih zaposlenih i drugih lica koja angažuju, a koje se odnose na bezbednost i zdravlje na radu (u daljem tekstu: BZR), zaštitu životne sredine (u daljem tekstu: ZŽS) i zaštitu od požara (u daljem tekstu: ZOP). |
| **1.2 MERODAVNO PRAVO** |
| 1.2.1. Ugovorne strane su dužne da tokom trajanja Ugovora postupaju u svemu u skladu sa važećim zakonima: |
| * Zakonom o bezbednosti i zdravlju na radu („Službeni glasnik RS“, broj 101/2005,91/2015 i 113/2017-dr zakon) i ostalim važećim propisima u Republici Srbiji iz oblasti bezbednosti i zdravlja na radu; |
| * Zakonom o zaštiti životne sredine („Službeni glasnik RS”, br. 135/04, 36/09 i 72/09 dr. zakon 43/2011- odluka US i 14/2016, 76/2018, 95/2018 - dr. zakon i 95/2018 - dr. zakon) i ostalim važećim propisima u Republici Srbiji iz oblasti zaštite životne sredine; |
| * Zakonom o zaštiti od požara („Službeni glasnik RS”, br. 111/2009, 20/2015, 87/2018 i 87/2018 - dr. zakoni) i ostalim važećim propisima u Republici Srbiji iz oblasti zaštite od požara; |
| * Internim aktima Domaćina lokacije baziranim na zakonskoj regulativi države. |
| 1.2.2. Sporazumna strana je dužna da sarađuje sa Domaćinom lokacije u primeni propisa iz oblasti BZR, ZŽS i ZOP preko svojih ovlašćenih lica i servisa. |
| **1.3. PLANIRANJE** |
| 1.3.1. Sporazumna strana je dužna da, neposredno pre početka ugovorenih aktivnosti, identifikuje Lice za koordinaciju primene mera QHSE i u saradnji sa Odgovornim licem Domaćina lokacije izradi Plan za BZR, ZŽS i ZOP za aktivnosti/radne procese/radove u kojem će biti navedene sledeće informacije:   * Spisak važećih propisa, procedura i standarda o BZR, ZŽS i ZOP u skladu sa obimom aktivnosti * Uloge i odgovornost za BZR, ZŽS i ZOP na lokaciji, uključujući podizvođače * Proceduru za procenu rizika sa relevantnim primerima koji prikazuju kako se opasnosti vezane za obim radova svode na najniži razumno prihvatljiv nivo (ALARP (As Low As Reasonably Practicable)) * Procedure za izveštavanje o potencijalnim nesrećama i nesrećama koje su se dogodile * opis procedure za istraživanje nesreća uključujući odgovornosti * opis aktivnosti za reagovanje u vanrednim situacijama * Plan kontrole i inspekcija u skladu sa obimom aktivnosti   Sporazumna strana se podstiče da uključi svoje vlastite zahteve koji se odnose na BZR, ZŽS i ZOP u ovaj dokument. |
| 1.3.2.Lica za koordinaciju i kontrolu sprovođenja ovog Sporazuma u smislu Zakona o bezbednosti i zdravlju na radu (''Sl.glasnik RS'', broj 101/2005, 91/2015 i 113/2017-dr zakon) su:  - Vladan Živanović, HSE Coordinator(mob: +381 64 830 1185), Dragana Zdravković, HSE Specialist (mob: +381 60 3219232) ispred Domaćina Lokacije,  - \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ (mob: +\_\_\_\_\_\_\_\_\_\_\_\_\_\_\_) ispred Sporazumne strane (naziv poslodavca) |
| **1.4. STRUČNOST I ORIJENTACIONA/UVODNA OBUKA** |
| 1.4.1. Sporazumna strana je dužna da obavesti svoje zaposlene, uključujući osoblje Izvršioca radova/podizvođača koje angažuje za rad na lokaciji Domaćina lokacije, o njihovim obavezama iz ovog Sporazuma. |
| 1.4.2. Sporazumna strana je dužna da Domaćinu lokacije dostavi sve relevantne podatke o svojim zaposlenima, sa spiskom zaposlenih i njihovim svojeručnim potpisom kojim se potvrđuje da su upoznati sa i da su razumeli svoje obaveze iz ovog Sporazuma. Ova orijentaciona obuka će minimalno uključivati razgovor o opasnostima na lokaciji i reagovanju u vanrednim situacijama.  Sporazumna strana se obavezuje da će na poslovima koje obavlja u radnom prostoru Domaćina lokacije angažovati zaposlene koji su:   * obučeni iz oblasti BZR, ZŽS i ZOP u svom pravnom subjektu, * upoznati sa opasnostima i štetnostima, pravilima i uslovima bezbednog rada prema odredbama Domaćina lokacije.   Upoznavanje sa specifičnostima mera BZR, ZŽS i ZOP u radnom prostoru izvršiće Domaćin lokacije, a prema prethodno definisanom tipu i obimu radova. Upoznavanjem se smatra i dostavljanje pisane forme (Uputstva, Procedure, Vodiča i sl.) Sporazumnoj strani. |
| 1.4.3. Sporazumna strana je dužna da svoje zaposlene i lica koja angažuje za pružanje usluga / izvođenje radova, pre uvođenja u radni prostor prijavi Domaćinu lokacije i obezbedi navedenim licima Uvodnu obuku o BZR, ZŽS i ZOP realizovanu od strane Domaćina lokacije, kao i svaku drugu obuku koju organizuje Domaćin lokacije kada se proceni da je takva obuka neophodna za bezbedno pružanje usluga / izvođenje radova. Sporazumna strana je dužna da obezbedi prisustvo svojih radnika/Izvršioca radova/podizvođača na ovoj orijentacionoj obuci blagovremeno i na način dogovoren sa Domaćinom lokacije. |
| 1.4.4. Sporazumna strana je dužna da o svom trošku obezbedi kvalifikovanu radnu snagu za koju ima dokaz o sprovedenim obaveznim lekarskim pregledima i završenim obukama u skladu sa važećim propisima koji regulišu BZR, ZŽS i ZOP i koja će biti opremljena adekvatnom opremom lične zaštite za pružanje usluga / izvođenje, a sve u skladu sa zakonskim propisima iz oblasti BZR, ZŽS i ZOP, odnosno internim dokumentima Domaćina lokacije. |
| 1.4.5. Sporazumna strana je dužna da obezbedi dovoljan broj obučenog i kvalifikovanog osoblja za pružanje prve pomoći u prostoru koji deli sa Domaćinom lokacije. |
| **1.5. POSEBNA PRAVILA I ZAHTEVI** |
| 1.5.1. Sporazumna strana je dužna da Organizacionom Delu za korporativnu bezbednost Domaćina lokacije prijavi i odjavi svakog zaposlenog, opremu i sredstva koje angažuje pri radu kod Domaćina lokacije najmanje na dnevnoj osnovi, koji bez dozvole za ulazak ne mogu ući na objekte Domaćina lokacije. Samo osoblje koje je prošlo Uvodnu obuku za lokaciju ima odobren pristup. |
| 1.5.2. Sporazumna strana, njeni zaposleni i sva druga lica koja angažuje su dužni da se u toku trajanja Ugovora, kao i prilikom otklanjanja nedostataka u garantnom roku, pridržavaju svih pravila, internih standarda, procedura, uputstava i instrukcija o BZR, ZŽS i ZOP koje su na snazi Domaćina lokacije, saglasno *PC-MNG.OHS.010 Procedura Upravljanje izvođačima i trećim licima po pitanju QHSE u BA , a naročito su dužn*i da se pridržavaju sledećih pravila: |
| 1.5.2.1. Zabranjeno je izbegavanje primene i/ili ometanje sprovođenja mera BZR, ZŽS i ZOP drugih lica. |
| 1.5.2.2. Nijedan posao ne može početi bez obavljanja odgovarajuće, relevantne i adekvatne procene rizika u kojoj se navode opasnosti uz potvrdu uspostavljanja i važenja odgovarajućih kontrola. Od Sporazumne strane se očekuje da poseduje generičke procene rizika spremne za obim radova i da su iste ažurirane za trenutne uslove na lokaciji. |
| 1.5.2.3. Za obavljanje svakog radnog zadatka obavezno je poštovanje pravila o nošenju ličnih zaštitnih sredstava (LZS). Minimalni zahtevi LZS uključuju nošenje zaštitne odeće, zaštitne obuće i zaštite za oči. Korišćenje visokovidljivih/reflektujućih markera/prsluka je obavezno na lokacijima gde se to zahteva u skladu sa internim pravilima Domaćina lokacije. Ukoliko se zahtevaju dodatna LZS, Sporazumna strana je dužna da osigura da ista odgovaraju nameni i da su slobodno dostupna njenim zaposlenima/Izvršiocima radova/podizvođačima. |
| 1.5.2.4. Procedure o BZR, ZŽS i ZOP i operativne procedure Domaćina lokacije za implementaciju sistema radnih dozvola (RD) uvek moraju biti ispoštovane. Sporazumna strana može dobiti dozvolu da koristi vlastiti sistem radnih dozvola, ukoliko pokaže dokaz o postojanju interne procedure, odnosno odgovarajući i efikasan sistem radnih dozvola. |
| 1.5.2.5. Procedure za izolaciju i zaključavanje izvora energije uvek moraju biti ispoštovane. |
| 1.5.2.6. Najstrože je zabranjen ulazak, boravak ili rad na teritoriji ili u prostorijama Domaćina lokacije pod dejstvom alkohola i/ili drugih opojnih sredstava (narkotika). |
| 1.5.2.7. Zabranjeno je unošenje oružja unutar lokacija Domaćina. |
| 1.5.2.8. Zabranjen je svaki vid fotografisanja na lokacijama i objektima Domaćina lokacije ukoliko Sporazumna strana ne pribavi pisanu dozvolu. |
| 1.5.2.9. Pušenje je dozvoljeno samo na za to predviđenim i označenim mestima, definisanim od strane Domaćina loakcije. |
| 1.5.2.10. U zonama opasnosti od eksplozija je zabranjena upotreba otvorenog plamena, vozila bez „hvatača“ varnica i dozvoljena je upotreba isključivo električnih uređaja u «Ex» izvedbi. Ukoliko osoblju Sporazumne strane nije poznata klasifikacija zone opasnosti, potrebno je da se obrate Odgovornom licu Domaćina lokacije. |
| 1.5.2.11. Obavezno je poštovanje pravila i signalizacije bezbednosti u saobraćaju na lokaciji i unutar operativnih radnih prostora Domaćina lokacije. |
| 1.5.2.12. Svi incidenti se moraju odmah prijaviti Domaćinu lokacije, saglasno *PC-MNG.OHS.04 - Procedura Društva „Obaveštavanje,evidentiranje,istraživanje i periodično izveštavanje o QHSE događajima u BA”;*i nadležnim organima u skladu sa zakonom. |
| 1.5.2.13. Domaćin lokacije je dužan da obezbedi adekvatnu i efikasnu zaštitu od požara i dostupnost protivpožarne opreme u svakom momentu na lokaciji u skladu sa procenom rizika od požara. Prilikom realizacije toplih poslova Sporazumna strana je dužna da postupa u skladu sa procedurama Domaćina lokacije. |
| 1.5.2.14. Sporazumna strana je dužna da implementira korektivne i preventivne mere koje proizilaze iz izveštaja o nesrećama, izveštaja o kontroli i reviziji, i u skladu sa zahtevima Domaćina loakcije vezanim za pitanja BZR, ZŽS i ZOP. |
| 1.5.2.15. Sporazumna strana je isključivo odgovorna za BZR svojih zaposlenih i svih drugih lica koja angažuje za pružanje usluga / izvođenje radova. U slučaju nepoštovanja pravila BZR, ZŽS i ZOP, odnosno nemara od strane Sporazumne strane, Domaćin lokacije neće snositi nikakvu odgovornost, niti isplatiti naknade/troškove Sporazumnoj strani po pitanju povreda na radu, odnosno oštećenja opreme, sredstava, oruđa i alata. |
| 1.5.2.16. Sporazumna strana je dužna da svoj posao izvršava na marljiv i odgovoran način koji neće ugroziti bezbednost hrane u skladu sa relevantnim zakonima i dobrom higijenskom praksom, definisanom HACCP dokumentima Domaćina lokacije, odnosno regulativom iz oblasti sanitarne bezbednosti usluga, hrane, namirnica i proizvoda. |
| **1.6. SERTIFIKACIJA** |
| 1.6.1. Sporazumna strana je dužna da o svom trošku obezbedi sve potrebne preglede, stručne nalaze, ateste i dozvole za opremu, sredstva, uređaje i alate koji će biti korišćeni za pružanje usluga / izvođenje radova, u skladu sa zakonskim propisima iz oblasti BZR , ZŽS i ZOP, kao i svim drugim propisima i važećim standardima odnosno internim dokumentima Domaćina lokacije. Ukoliko Domaćin lokacije utvrdi da oprema, sredstva, uređaji i alati nemaju potrebne ateste i/ili dozvole i/ili potvrde o izvršenim pregledima ili da nisu odgovarajući za upotrebu, unošenje istih u posed Domaćina lokacije neće biti dozvoljeno. |
| 1.6.2. Sporazumna strana je dužna da bez nadoknade svojim radnicima/Izvršiocima/podizvođačima obezbedi sva neophodna lična zaštitna sredstva (LZS). Ova LZS moraju biti u skladu sa važećim propisima i odgovarajuća za upotrebu. Dodatna specijalizovana LZS se moraju obezbediti ukoliko je to neophodno i moraju biti odgovarajuća za upotrebu. |
| **1.7. IZVEŠTAVANJE O BZR, ZŽS I ZOP** |
| 1.7.1. Sve nesreće (QHSE događaji) se odmah moraju prijaviti Domaćinu lokacije, a nadležnim organima ukoliko se to zakonom zahteva, saglasno *PC-MNG.OHS.04 - Procedura Društva „Obaveštavanje,evidentiranje,istraživanje i periodično izveštavanje o QHSE događajima u BA”.* Sporazumna strana je dužna da na zahtev Domaćina lokacije, istraži sve nesreće koje dovedu do gubitka (povrede koje dovedu do izgubljenog vremena na radu (engl. Lost Time Injury), oštećenja opreme, izlivanja opasnih materija u životnu sredinu koja prouzrokuju štetu). Sporazumna strana je dužna da sprovede formalnu proceduru istrage nesreće i da omogući Domaćinu lokacije da učestvuje u istragama ako se to zahteva. Sporazumna strana je dužna da Domaćinu lokacije pokaže sve izveštaje o istrazi.  1.7.2. Sporazumna strana je dužna da vodi i održava regulatorne evidencije iz oblasti BZR, ZŽS i ZOP sa aspekta poslodavca/pravnog subjekta, koje se u slučaju potrebe i posebnog zahteva podnose Domaćinu lokacije na uvid, najkasnije u roku od 5 radnih dana od dana zahteva. |
| **1.8. KONTROLE I NADZOR** |
| 1.8.1. Sporazumna strana je dužna da imenuje lice za bezbednost i zdravlje na radu i da o tome obavesti Domaćina lokacije.  1.8.2. Lice za koordinaciju sprovođenja zajedničkih mera ovog Sporazuma, a u skladu sa članom 19. Zakona o bezbednosti i zdravlju na radu, je kod Domaćina lokacije.  7.3.  Sporazumna strana dužna je da se pridržava mera vezanih za sprovođenje bezbednosti i zdravlja na radu u radnoj okolini koje dobije od Lica za koordinaciju Domaćina lokacije.  7.4.  Lice za koordinaciju u zavisnosti od potrebe, a obavezno kada se planira izvođenje specifičnih poslova sa povećanim rizikom, posebno onih za koje je neophodna Dozvola za rad, dužno je da održi sastanak sa predstavnicima Ugovornih strana.  7.5.  Prisustvovanje sastanku predstavnika Ugovornih strana, na poziv Lica za koordinaciju, je obavezno.  7.6. Predstavnici ugovornih strana mogu se i van sastanaka obraćati Licu za koordinaciju radi sprovođenja zajedničkih mera.  7.7. Sporazumna strana je saglasna da pre početka i tokom radova omogući ovlašćenim licima Domaćina lokacije, Licima za sprovođenje zajedničkih mera ili Licu za koordinaciju Sporazuma da izvrše kontrolu ispunjenosti obaveza koje su predmet ovog Sporazuma u radno vreme Domaćina lokacije i uz prethodnu najavu i dobijenu saglasnost. Ukoliko prilikom navedene kontrole budu utvrđeni nedostaci, Domaćin lokacije i Sporazumna strana će sačiniti Plan poboljšanja primene mera QHSE. Navedeni Plan mora biti odobren od strane ovlašćenih lica Domaćina lokacije, koji imaju pravo da pregledaju plan i zahtevaju korekcije, u cilju potpunog ispunjenja zakonskih propisa i internih standarda Domaćina lokacije iz oblasti QHSE.  7.8. Izvršilac Plana unapređenja mera QHSE je dužan da podnosi izveštaje o napretku u rešavanju pitanja za aktivnosti pokrenute na osnovu svih mehanizama izveštavanja. |
| **1.9. UPRAVLJANJE ZAŠTITOM ŽIVOTNE SREDINE** |
| 1.9.1 Sporazumna strana je dužna da svoj posao izvršava na marljiv i odgovoran način koji je planiran tako da bi se otklonila i smanjila potrošnja sredstava i stvaranje otpada. Primeri takve namere bi bili smanjenje logističkog kretanja kombinovanjem/raspodelom tereta, smanjenje vremena čekanja za opremu i vozila u pogonu (rad motora SUS), održavanje izvora napajanja u dobrom stanju kako bi se smanjila potrošnja goriva, upotreba vozila na pogon gasom i sl. |
| 1.9.2 U slučaju da neki materijal za koji se zahteva Bezbednosni list, uključujući goriva i maziva, bude obezbeđen od Sporazumne strane, isti mora biti bezbedno transportovan, bezbedno uskladišten, prenet i korišćen u skladu sa uputstvima iz Bezbednosnog lista i na mestu koje može da prihvati eventualno izlivanje, kao što su tankvani oko rezervoara, posude za prihvat izlivene tečnosti na mestu prenosa, posude za prihvat izlivene tečnosti ispod motora i posude za prihvat izlivene tečnosti na mestima gde materijali mogu da iscure ili da dođe do izlivanja. |
| 1.9.3 Sporazumna strana je dužna da, u skladu sa zakonskim propisima iz oblasti ZŽS, upravlja otpadom nastalim usled pružanja usluga / izvođenja radova, kao i da uklanja isti saglasno svojim planovima za upravljanje otpadom/regulatornim obavezama pravnog subjekta, a u slučaju akcidenta dužna je da nastalu štetu prouzrokovanu na životnoj sredini/prostoru Domaćina lokacije sanira dovođenjem u prethodno stanje i/ili isplatom novčane nadoknade. Navedene obaveze Sporazumne strane ostaju važeće i ako Domaćin lokacije otkrije zagađenje koje je prouzrokovala Sporazumna strana, nakon što je izvršilac radova/podizvođač napustio mesto pružanja usluga/izvođenja radova. |
| 1.9.4 Sporazumna strana je dužna da obezbedi da se separacija otpada vrši u skladu sa važećim propisima, odnosno internim procedurama Domaćina lokacije. |
| 1.9.5 Sporazumna strana mora potvrditi da se otpad odlaže u skladu sa trenutno važećim propisima i najboljom praksom i dužna je da održava ažurnim evidencije o odlaganju koje će potvrditi ovu usaglašenost, koristeći samo ovlašćene kompanije za odlaganje/zbrinjavanje otpada. Sporazumna strana se obavezuje da, po zahtevu Domaćina lokacije ili nadležnih organa, pruži sve potrebne dokaze da se tretman / odlaganje otpada vrši u skladu sa važećim propisima i praksom dobrog privrednika uz angažovanje ovlašćenih kompanija koje imaju sve potrebne dozvole za vršenje navedenih delatnosti, kao i da se vodi uredna evidencija koja potvrđuje ovu usaglašenost. |
| 1.9.6 U slučaju da Sporazumna strana radi na lokacijama koje zahtevaju upravljanje životnom sredinom i kontrole na način predviđen u zakonu (Procena uticaja na životnu sredinu (EIA-Environmental Impact Assessment), Integrisana prevencija kontrole zagađenja (IPPC- Integrated Prevention of Pollution Control), Seveso direktive, tada je Sporazumna strana dužna da poštuje sva uputstva Domaćina lokacije u vezi sa dodatnim zahtevima, praćenjem životne sredine i izveštavanjem.  **1.10. SANKCIJE** |
|  |
| Na osnovu nedavnog iskustva u Republici Srbiji, Domaćin lokacije smatra da je neophodno da uvede Sankcije Sporazumnoj strani za flagrantno i ponovljeno nepoštovanje zakonskih, industrijskih, i pravila i zahteva Domaćina lokacije, kao i najboljih praksi BRZ, ZŽS i ZOP, od strane njenih zaposlenih/Izvršilaca/Izvođača. Domaćin lokacije može dokazati da se poštovanje BZR, ZŽS i ZOP Izvršilaca/Izvođača poboljšalo zahvaljujući ovom pristupu. |
| Sporazumna strana sa dobrim, snažnim sistemima upravljanja BZR, ZŽS i ZOP i stručnom i radnom snagom koja poštuje pravila ne treba da bude zabrinuta zbog ovih sankcija. |
| 1.10.1. Sporazumna strana je dužna da Domaćinu lokacije nadoknadi, bez odlaganja (najkasnije u roku od 5 radnih dana) materijalnu i/ili novčanu štetu prouzrokovanu nemarom ili nepoštovanjem pravila o BZR, ZŽS i ZOP, naročito u slučaju povrede na radu zaposlenih Domaćina lokacije ili trećih lica, oštećenja nadzemnih, podzemnih ili vazdušnih instalacija svih tipova konstrukcija i operativnih sredstava, infrastrukturnih objekata i puteva, kao i opreme, resursa i alata. Obaveza Sporazumne strane, u pogledu nadoknade štete, takođe uključuje sanaciju svih posledica štete bez obzira na plaćanje novčane naknade Domaćinu lokacije. |
| 1.10.2 Plaćanje nadoknade štete, na način predviđen u paragrafu **1.10.** ovog Sporazuma, ne oslobađa Sporazumnu stranu obaveze za ispunjenje zahteva koje je utvrdio Domaćin lokacije. |
| 1.10.3 Sporazumna strana je dužna da izvrši nadoknadu celokupne štete/troškova Domaćina lokacije koji nastanu kao rezultat nepoštovanja zakonskih ili ugovornih obaveza od strane Sporazumne strane koje se odnose na BZR, ZŽS i ZOP. |
| 1.10.4 Ukoliko zaposleni Sporazumne strane i/ili lica koja angažuje za pružanje usluga / izvođenje radova koji su predmet Ugovora, prekrše bilo koju odredbu ovog Sporazuma, Domaćin lokacije ima pravo da: |
| 1.10.5 Usmeno opomene zaposlenog Sporazumne strane i/ili lice koje je angažovala uz slanje pisanog obaveštenja o istom Izvršiocu. |
| 1.10.6 Pisanim putem opomene zaposlenog Sporazumne strane i/ili lice koje je angažovala uz slanje obaveštenja o istom Sporazumnoj strani. |
| 1.10.7 Zabrani ulazak u krug objekta i/ili poslovne prostorije Domaćina lokacije zaposlenom Sporazumne strane i/ili licu koje je angažovala u trajanju od 15, 30, ili 90 dana, uz slanje obaveštenja o istom Sporazumnoj strani. Ova sankcija može biti izrečena i u vidu zabrane ulaska vozilom u krug objekta Domaćina lokacije, odnosno unošenja opreme, oruđa, sredstava ili alata. |
| 1.10.8 Ugovorne strane su saglasne da će, u slučaju kršenja pravila iz oblasti BZR, ZŽS i ZOP od strane Sporazumne strane, biti sačinjen Zapisnik u kome će biti konstatovana povreda odredbi iz članova **1.2 - 1.10** ovog Sporazuma, i koji će potpisati ovlašćeni predstavnici Ugovornih strana. Navedeni Zapisnik će se smatrati pravno važećim i u slučaju jednostranog potpisivanja od strane Domaćina lokacije (uz obavezu obaveštavanja Sporazumne strane), u slučajevima kada su uz Zapisnik priloženi konkretni dokazi nepravilnih aktivnosti Sporazumne strane i/ili lica koje je angažovala (tj. zapisi postupaka operativnog opserviranja, odnosno fotografije). |
| 1.10.9 Domaćin lokacije i Sporazumna strana će sarađivati u primeni propisa o BZR, ZŽS i ZOP preko svojih ovlašćenih lica i službi, a aktivnosti koordiniraju osobe definisane u paragrafu **1.3.2**. ovog Sporazuma. |
| 1.10.10 Domaćin lokacije ima pravo da raskine Ugovor usled neizvršenja, delimičnog izvršenja ili kršenja obaveza iz ovog Sporazuma od strane Sporazumne strane, bez prava Sporazumne strane da zahteva naknadu štete nastalu usled raskida Ugovora po ovom osnovu. |
| 1.10.11 Neizvršenje, delimično izvršenje ili kršenje obaveza iz ovog Sporazuma mogu biti razlog za naknadu štete koju će Sporazumna strana nadoknaditi Domaćinu lokacije u slučaju da je izazove Izvršilac/Izvođač Sporazumne strane i/ili druga lica koja angažuje za pružanje usluga / izvođenje radova koji su predmet Ugovora, usled kršenja odredbi Sporazuma i internih procedura koje važe kod Domaćina lokacije od strane zaposlenih Izvršilaca/Izvođača i/ili svih drugih lica koja angažuje za pružanje usluga / izvođenje radova koji su predmet Ugovora. |
| 1.10.12. O nepravilnostima/sankcijama Domaćin lokacije će izvestiti Sporazumnu stranu, koja je u obavezi da fakturiše ugovornu kaznu na osnovu zapisnika iz stava **1.10.8** ovog Sporazuma svojim Izvršiocima/Izvođačima/Podizvođačima. Dokaz o naplati ugovorne kazne Izvršiocu/Izvođaču/Podizvođaču Sporazumna strana je duža da Domaćinu lokacije dostavi u roku od 15 dana od momenta izricanja sankcije. Domaćin lokacije, u navedenom slučaju, ne potražuje iznos ugovorne kazne od Sporazumne strane. Međutim, ukoliko Sporazumna strana ne izvrši naplatu kazne Izvođaču/Podizvođaču u navedenom roku, Domaćin lokacije zadržava pravo da naplatu ugovorne kazne izvrši od Sporazumne strane.  Domaćin lokacije ima pravo da zahteva naplatu ugovornih kazni u sledećim iznosima: |
| - Neizveštavanje Domaćina lokacije o događajima iz oblasti BZR, ZŽS i ZOP 10.000 RSD za svaki dan kašnjenja; |
| - Neizveštavanje Domaćina lokacije o događajima iz oblasti BZR, ZŽS i ZOP 10.000 RSD za svaki naknadno otkriven slučaj; |
| - Nepostajanje propisanih lekarskih i sanitarnih pregleda zaposlenih Sporazumne strane i/ili lica koje je angažovala 10.000 RSD za svakog zaposlenog i/ili za svako angažovano lice ponaosob; |
| - Nepostojanje prijave zdravstvenog osiguranja zaposlenih kod Sporazumne strane i/ili lica koje je angažovala 10.000 RSD za svakog zaposlenog i/ili za svako angažovano lice ponaosob; |
| - Odsustvo ili nekorišćenje propisanih LZS zaposlenih kod Sporazumne strane i/ili lica koje je angažovala, za prvi otkriveni slučaj; 10.000 RSD za svaki otkriveni slučaj, zaposlenog i/ili za svako angažovano lice ponaosob; |
| - Odsustvo ili nekorišćenje propisanih LZS zaposlenih kod Sporazumne strane i/ili lica koje je angažovala, za drugi ponovljeni slučaj 50.000 RSD za svaki otkriveni slučaj, zaposlenog i/ili za svako angažovano lice ponaosob; |
| - Odsustvo ili nekorišćenje propisanih LZS zaposlenih kod Sporazumne strane i/ili lica koje je angažovala, za treći ponovljeni slučaj 100.000 RSD za svaki otkriveni slučaj, zaposlenog i/ili za svako angažovano lice ponaosob; |
| - Odsustvo ili nekorišćenje propisanih LZS zaposlenih kod Sporazumne strane i/ili lica koje je angažovala, za četvrti ponovljeni slučaj; Moguće je pokrenuti postupak za raskid Ugovora sa Sporazumnom stranom; |
| - Odsustvo ili nekorišćenje propisanih LZS zaposlenih kod Sporazumne strane i/ili lica koje je angažovala za visokorizične aktivnosti  (topli poslovi, rad na visini, rad u zatvorenom prostoru, kopanje i iskopavanje, radovi sa opremom i postrojenjima pod naponom) 100.000 RSD za svaki otkriveni slučaj, zaposlenog i/ili za svako angažovano lice ponaosob; |
| - Pušenje ili korišćenje otvorenog plamena na za to nepredviđenim mestima, od strane zaposlenih kod Sporazumne strane i/ili lica koje je angažovala 20.000 RSD za svaki otkriveni slučaj; |
| - Nepostojanje evidencije o zakonima i propisima definisanim obukama, kvalifikacijama, kao i Uvodnim obukama za BZR kod Domaćina lokacije, zaposlenih kod Sporazumne strane i/ili lica koje je angažovala 10.000 RSD do 50.000 RSD za svakog zaposlenog i/ili za svako angažovano lice ponaosob; |
| - Neposedovanje stručnih nalaza, izveštaja o pregledima, isprava o usaglašenosti ili dozvola za opremu, sredstva, oruđa ili alate koje u radnim procesima koriste zaposleni Sporazumne strane i/ili lica koje je angažovala 10.000 RSD do 100.000 RSD za svaki otkriveni slučaj; |
| - Nepoštovanje pravila koja se odnose na zone opasnosti, sistem dozvola za rad i interna pravila bezbednosti u saobraćaju, od strane zaposlenih kod Sporazumne strane i/ili lica koje je angažovala 50.000 RSD za svaki otkriveni slučaj; |
| - Nepoštovanje specifičnih zahteva definisanih internim standardima, procedurama i uputstvima Domaćina lokacije, od strane zaposlenih kod Sporazumne strane i/ili lica koje je angažovala 50.000 RSD za svaki otkriveni slučaj; |
| - Nepoštovanje specifičnih propisa iz oblasti zaštite od požara koji se tiču izvedbi električnih uređaja, obaveze opremljenosti vozila hvatačem varnica i/ili uzemljivačem, od strane zaposlenih kod Sporazumne strane i/ili lica koje je angažovala 50.000 RSD za svaki otkriveni slučaj; |
| - Nepoštovanje specifičnih zakona i propisa iz oblasti zaštite od požara, od strane zaposlenih kod Sporazumne strane i/ili lica koje je angažovala 100.000 RSD za svaki otkriveni slučaj; |
| - Korišćenje alkohola i/ili drugih opojnih sredstava (narkotika) zaposlenih kod Sporazumne strane i/ili lica koje je angažovala 100.000 RSD za svaki otkriveni slučaj; |
| - Nepoštovanje zakona i propisa iz oblasti planiranja i izgradnje, od strane zaposlenih kod Sporazumne strane i/ili lica koje je angažovala 50.000 RSD do 100.000 RSD za svaki otkriveni slučaj; |
| - Nepoštovanje zakona i propisa iz oblasti upravljanja otpadom, od strane zaposlenih kod Sporazumne strane i/ili lica koje je angažovala 50.000 RSD do 100.000 RSD za svaki otkriveni slučaj; |
| - Nepoštovanje zakona i propisa iz oblasti upravljanja ambalažom i ambalažnim otpadom, od strane zaposlenih kod Sporazumne strane i/ili lica koje je angažovala 50.000 RSD do 100.000 RSD za svaki otkriveni slučaj; |
| - Nepoštovanje zakona i propisa iz oblasti zaštite voda, od strane zaposlenih kod Sporazumne strane i/ili lica koje je angažovala 50.000 RSD do 100.000 RSD za svaki otkriveni slučaj; |
| - Nepoštovanje zakona i propisa iz oblasti zaštite zemljišta, od strane zaposlenih kod Sporazumne strane i/ili lica koje je angažovala 50.000 RSD do 100.000 RSD za svaki otkriveni slučaj; |
| - Nepoštovanje zakona i propisa iz oblasti zaštite vazduha, od strane zaposlenih kod Sporazumne i/ili lica koje je angažovala 50.000 RSD do 100.000 RSD za svaki otkriveni slučaj; |
| - Nepoštovanje zakona i propisa iz oblasti rada sa hemikalijama i opasnim materijama, od strane zaposlenih kod Sporazumne strane i/ili lica koje je angažovala 50.000 RSD do 100.000 RSD za svaki otkriveni slučaj; |
| - Nepoštovanje zakona i propisa iz oblasti očuvanja zelenih površina, od strane zaposlenih kod Sporazumne strane i/ili lica koje je angažovala 50.000 RSD do 100.000 RSD za svaki otkriveni slučaj; |
| - Neobaveštavanje Domaćina lokacije o angažovanju dodatnih trećih lica na poslovima predviđenim Ugovorom, od strane Sporazumne strane i/ili lica koje je prvobitno angažovala 50.000 RSD za svaki otkriveni slučaj; |
| - Neovlašćeno korišćenje i/ili rukovanje opremom, sredstvima, oruđima, alatima i instalacijama svih vrsta Domaćina lokacije, od strane zaposlenih kod Sporazumne strane i/ili lica koje je angažovala 100.000 RSD za svaki otkriveni slučaj; |
| - Dodirivanje nadzemnih i/ili podzemnih električnih vodova opremom i/ili sredstvima za rad, izazvano nepažnjom ili kršenjem internih pravila Domaćina lokacije definisanih sistemom radnih dozvola, od strane zaposlenih kod Sporazumne strane i/ili lica koje je angažovala 100.000 RSD do 100.000 RSD za svaki otkriveni slučaj; |
| - Nepoštovanje zakona i propisa iz oblasti sanitarnog nadzora od strane Sporazumne strane i/ili lica koje je angažovala      50.000 RSD do 100.000 RSD za svaki otkriveni slučaj; |
| - Nepoštovanje zakona i propisa iz oblasti bezbednosti hrane od strane Sporazumne strane i/ili lica koje je angažovala  50.000 RSD do 100.000 RSD za svaki otkriveni slučaj;. |
| - Nepoštovanje zakona i propisa iz oblasti zdravstvene ispravnosti predmeta opšte upotrebe od strane Sporazumne strane i/ili lica koje je angažovala      50.000 RSD do 100.000 RSD za svaki otkriveni slučaj; |
| - Nepoštovanje zakona i propisa iz oblasti zaštite stanovništva od zaraznih bolesti od strane Sporazumne strane i/ili lica koje je angažovala         50.000 RSD do 100.000 RSD za svaki otkriveni slučaj; |
| - Nepoštovanje načela dobre higijenske prakse, definisanih HACCP dokumentima Domaćina lokacije, od strane Sporazumne strane i/ili lica koje je angažovala 50.000 RSD do 100.000 RSD za svaki otkriveni slučaj. |
| 1.10.13. Ovlašćena lica Domaćina lokacije imaju diskreciono pravo izbora i/ili kombinacije sankcija iz prethodne tačke i ista će se prilikom odlučivanja rukovoditi okolnostima konkretnog slučaja, kao i time da se svako kršenje obaveza iz tačaka 1.3, 1.4.2, 1.4.3, 1.5.1 i 1.5.2 Sporazuma smatra opasnom aktivnošću bez obzira na to da li su nastupile štetne posledice. |
| 1.10.14. U slučaju da Domaćinu lokacije bude izrečena novčana kazna zbog kršenja propisa iz oblasti BZR, ZŽS i ZOP, a koja je posledica radnji/propusta zaposlenih Sporazumne strane i/ili lica koja je angažovala, Sporazumna strana je dužna na Domaćinu lokacije refundira iznos novčane kazne koja je nastala po tom osnovu. |
| **2. 1. RAZNO** |
| 2.1.1. Ovaj Sporazum je sačinjen, na srpskom jeziku, u 2 (dva) istovetna primerka, od kojih svaka Ugovorna strana zadržava po jedan (1) primerak. Ovaj Sporazum stupa na snagu danom njegovog potpisivanja i važi do isteka Ugovora. |
| **Domaćin lokacije**  **BELGRADE AIRPORT d.o.o. Beograd**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_ |
| **Sporazumna strana**  **\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktor  \_\_\_\_\_\_\_\_\_\_\_\_\_\_ |